“RESIDENCIA DE MAIORES EN RIOTORTO”

A execución da actuación “RESIDENCIA DE MAIORES EN RIOTORTO” é subvencionado en parte ao abeiro do Convenio de colaboración asinado co Consorcio Galego de Servizos de Igualdade e Benestar no marco do “Plan de Recuperación, Transformación e Resiliencia-Financiado pola Unión Europea-Next Generation EU” por importe de 1.200.000 euros.

**O interese principal do noso Concello é poder acercar os servicios a poboación ademais de que os maiores da comarca e concellos limítrofes teñan a oportunidade de permanecer no seu entorno ou o mais cerca posible cando non poidan continuar no seu fogar, sen ter mínimo que cambiar de provincia.**

**Dende tódolos concellos faise un gran esforzo co Servizo de Axuda no Fogar, servizo que ofrece a toda a poboación que o precise axuda e apoio para poder permanecer no seu fogar. Pero cando a xente non ten apoio familiar e a situación de dependencia agravase este servizo non é suficiente, precisamos poder ofrecerlles outro fogar onde esteen atendidos as 24 horas e non teñan que saír da súa comarca ou provincia.**

**O aumento da dependencia avanza unido o escaso apoio familiar** que sen ningunha dúbida anteriormente era a principal fonte de coidados necesarios para as persoas maiores. **Os cambios socio - demográficos, o acceso xeneralizado da muller ao mundo laboral e, os cambios nas estruturas familiares convencionais, están orixinando un forte descenso do número de familias coidadoras o que debería terse en conta a hora de replantarse os servizos e prestación que precisan a poboación dependente.** Tamén é importante sinalar a ampla dispersión xeográfica e poboacional, nos que a poboación vai envellecendo como consecuencia da emigración da poboación máis nova, e que agrava enormemente o problema de achegar os recursos aos cidadáns

**Por todo isto temos unha crecente demanda de prazas residenciais e que as residencias que existen na comarca ou en concellos cércanos non cobren as necesidades dos nosos maiores en xeral.**

A actuación consiste na construción dunha residencia para persoas maiores e posterior xestión da mesma por unha empresa externa, onde se lles ofrecerá unha atención continuada, integral e profesional durante as 24 horas do día. Estará ubicada nun solar do Concello na rúa A Veiga s/n en Riotorto, preto de tódolos servizos dos que dispón o pobo. Plantéxase unha estrutura modular, distribuída en tres unidades construtivas e funcionais, cun semisótano de fácil accesibilidade que concentra a zona de servicios (garaxe, lavandaría,..), unha planta baixa onde se sitúan os servizos comúns (sala de curas, sala de dirección, comedor, ...) e algunha habitación, e unha planta alta onde se atopan a maioría das habitacións. Superficie construída total: 1.741,35 m2. Superficie construída computable: 1.619 m2. A unidade residencial contará con 37 prazas distribuídas en 17 habitacións dobres e 3 individuais, e das cales 35 serán para persoas dependentes valoradas con calquera grao de dependencia e 2 para persoas autónomas.(sen valoración de dependencia ou sen grao)